text: Pandemonium fra Metal-band i Horsens 
  07 maj 2010 kl. 16.11
  Pretty Maids består endnu efter næsten 30 år. De er ved at gøre den 13.  studie-cd klar til udsendelse. Vi besøgte dem i studiet.
  For halvandet år siden tog Pretty Maids for første gang i seks år ud på en mindre Europa-turne. Der var pakket de fleste steder, og bandets medlemmer forstod, at de stadig havde et stort publikum, og at de kunne levere varen.
  
  Musik og fest
  I sommeren 2009 var gnisten der pludselig igen, og de besluttede at samles igen i nogle weekender nord for Horsens. De spillede og drak bajere, og igen i november spillede de og holdt fest. 
  Godt en månede senere havde de otte nye numre klar. De lavede indspilninger i januar, mixede i februar, og den 17. maj kommer CD'en "Pandemonium", hvilket svarer til vildt oprør på dansk.
  De mener selv, det er noget af det bedste, de har lavet i 20 år, og selvom der efterhånden er gået 30 år med Pretty Maids, så føler de sig yngre - 20 år.
  